La secretària tècnica de la Comissió relaciona les reclamacions que han tingut entrada des del darrer Ple de la setmana passada que va tenir lloc el passat dia 21 de juny de 2017 que van dels números 279/2017 al 286/2017.
També s'informa de l'esmena rebuda de la Reclamació 274/2017.
Es comenten alguns problemes de tramitació i notificació que exposen les parts dels procediments des de la implantació del Tramitador Genèric i es considera convenient donar-ne trasllat als efectes que es coneguin les dificultats i es puguin millorar.
La presidenta pregunta a la resta de membres del Ple si han pogut consultar l'esborrany de l'acta corresponent a la sessió vint-i-tresena del Ple, del dia 21 de juny.
El senyor Oriol Mir formula una esmena a l'acta que s'introduirà en el text definitiu.
Proposta de resolució d'estimació de la Reclamació 166/2017
La senyora Elisabet Samarra, ponent d'aquesta Proposta de resolució, exposa la tramitació d'aquest procediment i quina és la informació sol·licitada.
El senyors Manuel Ibarz, Josep Mir i Oriol Mir plantegen elements de debat i s'analitzen per part de tots els membres del Ple aspectes de la Proposta de resolució.
El senyor Oriol Mir formula algunes esmenes a la Proposta que seran incorporades al text definitiu per la ponent.
Proposta de resolució de finalització de la Reclamació 183/2017 per pèrdua d'objecte
El senyor Oriol Mir, ponent de la Proposta de resolució, exposa els elements més destacats de la tramitació d'aquest procediment i de la documentació que es sol·licita.
Es comenten per part de tots els membres del Ple aspectes coincidents amb la resolució de la Reclamació 129/2017 que presentava el mateix objecte de reclamació i les incidències que hi ha hagut amb la tramitació.
Proposta de resolució d'estimació de la Reclamació 187/2017
El ponent de la Proposta de resolució, el senyor Josep Mir, exposa els elements més destacats de la tramitació i la fonamentació jurídica d'aquesta Reclamació en què la informació sol·licitada són dos informes municipals.
El senyor Oriol Mir formula una esmena a la Proposta de resolució que el ponent introduirà en el text definitiu de la resolució.
Proposta de resolució d'inadmissió de la Reclamació 249/2017
El senyor Manuel Ibarz, ponent d'aquesta Proposta de resolució, exposa la causa que duu a la inadmissió d'aquesta Reclamació, que és compartida per la resta de membres del Ple, atès que allò que es sol·licita no és informació pública.
Es formulen unes matisacions per la senyora Elisabet Samarra i el senyor Oriol Mir que s'incorporaran en el text definitiu de la resolució.
Proposta de resolució d'inadmissió de la Reclamació 270/2017
El senyor Josep Mir, ponent d'aquesta Proposta de resolució, exposa la causa d'inadmissió de la reclamació, que és compartida per la resta de membres del Ple.
Proposta de resolució d'inadmissió de la Reclamació 271/2017
El senyor Josep Mir, ponent d'aquesta Proposta de resolució, exposa els elements més destacats de de la reclamació de la qual se'n proposa la inadmissió.
Es debaten alguns elements per part dels membres del Ple en relació amb la formulació i l'objecte de la reclamació, sense que doni lloc a la formulació d'esmenes al text.
Atesa la renúncia presentada pel senyor Oriol Mir amb efectes 1 de juliol, la presidenta de la Comissió, la senyora Elisabet Samarra, li agraeix els serveis prestats com vicepresident durant els dos anys que ha desenvolupat aquestes funcions, fa reconeixement de la important funció duta a terme en la posada en funcionament de l'òrgan de garantia i la consolidació de la doctrina de la Comissió i li trasllada els millors desitjos en la nova etapa professional que enceta a la Universitat Pompeu Fabra, en nom de tots els vocals.